21/09/2017 | Administración LocalMunicipal
Porto do Son
Aprobación definitiva da Ordenanza fiscal nº 30, reguladora da taxa pola prestación de servizos municipais de intervención en materia de seguridade cidadá

Ao abeiro do disposto no artigo 17.4 do RD Lexislativo 2/2004, do 5 de marzo, texto refundido da Lei reguladora das facendas locais, procédese á publicación do texto íntegro da Ordenanza fiscal nº 30, reguladora da taxa pola prestación de servizos municipais de intervención en materia de seguridade cidadá, unha vez que se elevou a definitivo o acordo de aprobación provisional adoptado polo Pleno da Corporación na sesión do 20 de xullo de 2017, e cuxo texto íntegro é do seguinte teor literal: No uso das facultades concedidas polos artigos 133.2 e 142 da Constitución e polo artigo 106 da Lei 7/85, do 2 de abril, reguladora das Bases de Réxime Local, o Concello de Porto do Son, consonte co establecido nos artigos 15 ó 19 do R. D. L.2/2004, de 5 de marzo, polo que se aproba o texto refundido da Lei reguladora das Facendas Locais, establece a taxa pola prestación de servizos municipais de intervención en materia de seguridade cidadá. 1.- Constitúe o feito impoñible a utilización dos servizos seguintes de recepción obrigatoria: a) A asistencia prestada en caso de incendios, salvamentos, caídas de edificios e construcións, ruínas, derrubamentos, inundacións, accidentes de tráfico e outros sinistros semellantes, con persoal e material adscrito ó Departamento de Protección Civil. b) A asistencia con carácter preventivo a eventos de carácter privado a instancia dos seus organizadores. c) Calquera outro servizo de recepción obrigatoria que fora prestado polo Concello na materia obxecto desta taxa. d) A realización de actuacións propias e exclusivas do Departamento, que aínda non sendo de recepción obrigatoria, foran requiridas polas persoas interesadas.2.- Non están suxeitos a esta taxa os seguintes servizos: a) Os realizados no termo municipal de Porto do Son, a instancia de xuíces, forzas de seguridade e outras autoridades no exercicio dos seus cargos respectivos e por razón que atendan á orde ou á seguridade xeral. b) Os prestados en beneficio da xeneralidade da poboación do municipio nos casos de catástrofe ou calamidade pública apreciada pola Corporación. c) As saídas dos medios do Departamento que non cheguen a utilizárense, sempre e cando non foran requiridos polo suxeito pasivo.3.- A obriga de contribuír nacerá e adquirirase o dereito a retribución da taxa no momento en que saia das instalacións municipais a dotación correspondente para levar a cabo o seu cometido.1.- Son suxeitos pasivos, en concepto de contribuíntes, as persoas físicas e xurídicas e as entidades ás que se refire o artigo 36 da Lei 58/2003, de 17 de decembro, Xeral Tributaria, que soliciten ou resulten beneficiadas ou afectadas e que foran obxecto da prestación do servizo. Entenderase por persoas usuarias, as propietarias, arrendatarias, usufrutuarias e posuidoras, por calquera título, dos bens obxecto da actuación.2.- Terán a condición de substituto do contribuínte, as entidades ou sociedades aseguradoras do risco.3.- No caso concreto de desprazamentos por accidente de tráfico, o pago da tasa se repercutirá a compañía aseguradora do vehículo que corresponda.1.- Responderán solidariamente das obrigas tributarias do suxeito pasivo, as persoas físicas e xurídicas a que se refire o artigo 42 da referida Lei Xeral Tributaria.2.- Serán responsables subsidiarios os administradores das sociedades e os síndicos, liquidadores e interventores de crebas, concursos, sociedades e entidades en xeral, nos supostos e co alcance que sinala o artigo 43 da devandita Lei Xeral Tributaria. A base do gravame estará constituída polo persoal que preste o servizo, calculándose o tempo investido na súa realización, así como o material empregado.2.- Establécese un mínimo por saída de 74 €. 3.- No caso de que, saíndo o vehículo do parque, o servizo non chegase a intervir, cobrarase unicamente o epígrafe relativo a quilometraxe realizado.4.- Considerarase festivos os domingos e os días declarados coma tales polos calendarios do Estado, Comunidade Autónoma de Galicia e Concello de Porto do Son. Asemade, entenderase festivo dende as 22.00 horas da véspera do festivo ata as 00:00 horas do mesmo día. O resto dos días terán a consideración días hábiles a todos os efectos.5.- Entenderase servizos nocturnos os prestados entre as 22:00 horas do día corrente e as 6:00 horas da mañá do día seguinte.6.- Para o caso de saídas que se empezan en horario diúrno e rematan en nocturno: aplicarase prorrateadamente os prezos en función do servizo prestado antes das 22:00 horas e despois das 22:00horas.1.- O servizo municipal actuante efectuará o parte de cada unha das súas actuacións expoñendo as circunstancias que en cada caso concorran.2.- A xefatura de servizo remitirá á oficina xestora da taxa, dentro dos quince días seguintes á prestación de calquera servizo suxeito a tributación, relación especificada polo miúdo de todas as circunstancias necesarias para a integración da base impoñible, para a identificación do suxeito pasivo e, en xeral, todas aquelas circunstancias da actuación que poidan ter transcendencia tributaria segundo o establecido nesta ordenanza e demais normas reguladoras da materia. En base a dito informe certificado, practicarase a correspondente liquidación de dereitos.3.- Aprobada a liquidación, procederase a notificar á persoa interesada, que deberá proceder a ingresala nos prazos establecidos na Lei Xeral Tributaria e, se non o fixera, acudirase ó procedemento administrativo pola vía de constrinximento. En materia de cualificación das infraccións e da aplicación das sancións que ás mesmas correspondan, estarase ao disposto nos artigos 183 e seguintes da Lei Xeral Tributaria. A prestación dos servizos a que se refire a presente ordenanza, fóra do termo municipal, só se levará a cabo previa autorización específica do Alcalde- Presidente desta corporación. A presente Ordenanza Fiscal entrará en vigor e comezará a aplicarse a partir do día seguinte da súa publicación no Boletín Oficial da Provincia, permanecendo en vigor ata a súa modificación ou derrogación.” Contra o presente acordo poderá interpoñerse polos interesados recurso contencioso- administrativo, perante a Sala do Contencioso- administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso- Administrativa. Porto do Son, 15 de setembro de 2017. O Alcalde- Presidente, Asdo. José Luis Oujo Pouso.